Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้แม้จะ …
31 พ.ค. 2561

MARKET MONITOR
สรุปภาพตลาดในช่วงเช้า: ดัชนีเช้านี้แม้จะโดดรีบาวด์ขึ้นกว่า 5 จุด แต่กลับแกว่งตัวซึมลงต่อเนื่อง ก่อนปิดครึ่งวันเช้าที่ระดับดัชนี 1,721.90 จุด ด้วยมูลค่าซื้อขายราว 3.5 หมื่นล้านบาท ทั้งนี้ตลาดถูกกดดันจากแรงขายของกลุ่ม BANK และ กลุ่ม MEDIA เช้านี้
มุมมองตลาดช่วงบ่าย: จากกราฟรายวัน ดัชนีพยายามรีบาวด์เช้า แต่กลับไปติดแนวต้านเส้นค่าเฉลี่ย 200 วัน ที่บริเวณ 1,730 จุด แล้วย่อตัวกลับมาหลุดแนวรับเส้นระนาบ 1,725 จุด อีกครั้ง ทางเทคนิค ADX เริ่มแกว่งตัวเพิ่มขึ้น มากกว่า 20% เริ่มมีเทรนด์ ขณะที่ RSI แกว่งต่ำลงใน Negative Zone ชี้ภาพโมเมนตัมยังคงดูอ่อนตัวต่อเนื่อง ฉะนั้นยังคงมุมมองตลาด ให้น้ำหนักการแกว่งตัวลงต่อ โดยมองแนวรับถัดไปกรอบ 1,690-1,700 จุด ยังคงแนะนำให้ถือเงินสดก่อน
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนระยะกลาง เน้นถือเงินสดต่อ
Point of View
Break Out แล้วตั้งลำไปต่อ!
เลือก TKN กราฟรายวัน ราคาเบรกทะลุเส้นกด Downtrend Line ได้ พร้อมกับยืนเหนือ EMA 75 วัน ประกอบกับเครื่องมือโมเมนตัม MACD แกว่งโซนบวก และตัดเหนือ Signal Line สะท้อนภาพแนวโน้มที่แข็งแกร่ง มองมีโอกาสทดสอบต้าน 21.20 บาท และถัดไป 23.00 บาท ให้แนวรับ 19.10 บาท และ Stop Loss 18.50 บาท